Pole ühiskonda, kus kriitika ja enesekriitika poleks aeg-ajalt vajalik ja  õigustatud. Kuid oma nõrkusi arvustades on hea mõelda järele, mida paremalt maailmalt tahame, ja mida kindlasti mitte. Selleks peame hoidma oma väärtusi ja mõisteid, mis neid väljendavad, kõike pole vaja pea peale pöörata. Ühe euroopa radikaalse liikumise deviis on: "Teistsugune maailm on võimalik". Rootsi kommunismiuurija Anders Hjemdahl lisab kuivalt: "… ja me teame ka, milline see välja näeb".